Forslag til RÅDETS FORORDNING om ændring af forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande

(forelagt af Kommissionen)

BEGRUNDELSE

Formålet med denne forordning er at ændre forordning (EØF) nr. 3030/93 for at tilpasse de kvantitative lofter for import af visse tekstilvarer fra Den Socialistiske Republik Vietnam for at tage hensyn til de nye medlemsstaters tiltrædelse af Fællesskabet.

Med virkning fra den 1. maj 2004 ændrede Rådet ved forordning (EF) nr. 487/2004 [1] forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande [2]. Ved denne forordning blev de kvantitative lofter for import i det udvidede Fællesskab af visse tekstilvarer med oprindelse i tredjelande tilpasset under hensyntagen til den traditionelle import i de ti nye medlemsstater og ved hjælp af en formel bestående af den gennemsnitlige import i årene 2000 til 2002, justeret pro rata temporis. Den samme metode bør nu anvendes til at tilpasse de kvantitative lofter for import af visse tekstilvarer fra Den Socialistiske Republik Vietnam.

[1] EFT L 79 af 17.3.2004, s. 1.

[2] EFT L 275 af 8.11.1993, s. 1.

Rådet anmodes om at godkende dette forslag til Rådets forordning om ændring af forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande.

2004/0139 (ACC)

Forslag til RÅDETS FORORDNING om ændring af forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen [3], og

[3] EFT C [...] af [...], s. [...]..

ud fra følgende betragtninger:

(1) Fra den 1. maj 2004 er ti nye medlemsstater tiltrådt Den Europæiske Union. Tiltrædelsesaktens artikel 6, stk. 7, fastsætter, at de nye medlemsstater skal anvende den fælles handelspolitik for tekstilvarer, og at de kvantitative restriktioner, som Fællesskabet anvender på import af tekstilvarer og beklædningsgenstande, skal tilpasses for at tage hensyn til de nye medlemsstaters tiltrædelse af Fællesskabet.

(2) Med virkning fra den 1. maj 2004 ændrede Rådet ved forordning (EF) nr. 487/2004 [4] forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande [5]. Ved denne forordning blev de kvantitative lofter for import i det udvidede Fællesskab af visse tekstilvarer med oprindelse i tredjelande tilpasset under hensyntagen til den traditionelle import i de ti nye medlemsstater og ved hjælp af en formel bestående af den gennemsnitlige import i årene 2000 til 2002, justeret pro rata temporis. Den samme metode bør nu anvendes til at tilpasse de kvantitative lofter for import af visse tekstilvarer fra Den Socialistiske Republik Vietnam.

[4] EFT C 79 af 17.3.2004, s. 1.

[5] EFT L 275 af 8.11.1993, s. 1.

(3) Forordning (EF) nr. 3030/93 bør derfor ændres i overensstemmelse hermed.

(4) Det er ønskeligt, at denne forordning træder i kraft dagen efter offentliggørelsen, så erhvervsdrivende kan drage fordel af den så hurtigt som muligt -

UDSTEDT FØLGENDE FORORDNING:

Artikel 1

I forordning (EØF) nr. 3030/93 erstattes de kvantitative lofter for Vietnam for 2004 i bilag V og bilag VII med de kvantitative lofter i bilaget til denne forordning

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Rådets vegne

Formand

BILAG

I bilag V affattes de kvantitative lofter for Vietnam for 2004 således:

>TABELPOSITION>

I bilag VII affattes Fællesskabets kvantitative lofter for Vietnam for 2004 således for varer, der genindføres under proceduren for passiv forædling:

>TABELPOSITION>